Acatistul Sfintei muceniţe Sofia şi a celor trei fiice ale sale: Pistis (Credinţa), 
Elpis (Nădejdea), şi Agapis (Dragostea) 
(s.v. 17 septembrie / s.n. 30 septembrie) 

Sfânta) Mucenita Sofia si fiicele sale: 


(a Pistis, Elpis Psi Agapis 


Sfânta muceniţă Sofia (Înţelepciunea) şi fiicele sale: Pistis (Credinţa), Elpis (Nă- 
dejdea) şi Agapis (Dragostea) ($ 137) (s.v. 17 septembrie / s.n. 30 septembrie): 


https://www.academia.edu/44205102/Sf% C3% A2nta_ muceni % C5 9% A3% C4%83_Sofia 
9% C3%8En % C5% A3elepciunea_% C59%9Fi_ fiicele sale Pistis_ Credin %oC5%A3a_Elpis 

https://archive.org/details/sf.-sofia-si-pistis-elpis-agapis 


https://www.slideshare.net/steaemy 1/sf-sofia-si-pistis-elpisagapis-250473337 

Materiale despre Sfânta muceniţă Sofia şi fiicele sale: Pistis, Elpis şi Agapis: 


https://independent.academia.edu/emystea/Sf-muc-Pistis,-Elpis- o C5 9% 9Fi-A gapis- 


9% C5% 9Fi-mama-Sofia 


https://archive.org/details/Qsteaemy?query=Sofia+Pistis+Elpis+Agapis 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământ- 
ului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 


Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condac 1 

Roabelor celor alese ale Domnului celui Atotţiitor: Pistis, Elpis şi Agapis şi maicii 
voastre celei înțelepte, Sofia, cântare de laudă cu înduioşare vă aducem. lar voi, 
îndrăzneală către Hristos Dumnezeu având, rugaţi-vă pentru noi de păcate şi 
necazuri să ne izbăvim şi cu mulţumire vouă să vă cântăm: Bucurați-vă, Pistis, 
Elpis şi Agapis, împreună cu Sofia, maica voastră cea prea înţe-leaptă. 


Icos 1 

Îngerii în Ceruri se bucură vieţuirea voastră cea plină de virtuţi văzând, căci în 
citirea dumnezeieştilor Scripturi, în osteneli, post, rugăciune şi milostenie o aţi 
petrecut, de mama voastră fără încetare învăţate fiind, modele vii ale celor trei 
virtuţi teologice arătându-vă, căci cu numele lor numite aţi fost. lar noi, de această 
înţelepciune a mamei voastre şi de cuminţenia voastră desăvârşită mişcaţi fiind, cu 
evlavie vă grăim: 

Bucuraţi-vă, surori cu acelaşi duh, după cele trei virtuţi numite; 

Bucuraţi-vă, căci în ascultare de mama voastră cea de Dumnezeu înţelepțită pe 
treptele desăvârşirii aţi urcat; 

Bucuraţi-vă, căci precum trei mlădiţe ale Raiului, în Roma cea rău credincioasă aţi 
crescut; 

Bucură-te, Sofia, ceea ce fiicelor tale numele virtuţilor le-ai dat şi în veşnicie a le 
împlini le-ai învăţat; 

Bucură-te, Pistis, ceea ce prin credinţă pe cele nevăzute, ca pe unele văzute, a le 
vedea ne ajuţi; 

Bucură-te, ceea ce în nestricăciune te-ai îmbrăcat; 

Bucură-te, Elpis, ceea ce cu credinţă suferinţele noastre în vâltoarea neca- 
zurilor le micşorezi şi pe cele de sus cu dreapta ta ni le arăţi; 

Bucură-te, ceea ce Împărăţia Cerurilor ai moştenit; 

Bucură-te, Agapis, ceea ce cu dragostea dumnezeiască fericirea vieţii veşnice ne- 
o descoperi; 

Bucură-te, ceea ce cu harul Duhului Sfânt te-ai umbrit; 

Bucură-te, Sofia, căci numele tău înseamnă înţelepciune şi cu înţelepciune pe 
fiicele tale le-ai crescut; 

Bucură-te, ceea ce în virtuțile credinţei, nădejdii şi dragostei pe noi ne întăreşti,; 


Bucuraţi-vă, Pistis, Elpis şi Agapis, împreună cu Sofia, maica voastră cea prea 
înțeleaptă. 


Condac 2 

Văzând înţeleapta Sofia slugile, care a o chema împreună cu fiicele ei la împăratul 
Adrian au venit, şi pricina chemării lor cunoscând, cu copilele ei la rugăciune s-a 
aşezat, ajutorul lui Dumnezeu cerând: iar după rugăciune, de mână luându-se, ca o 
cunună împletită, împreună au mers, lui Hristos Dumnezeu cântând: Aliluia. 


Icos 2 

Cuget neîndoielnic aţi avut, sfintelor, căci, atunci când în palatul împărătesc aţi fost 
duse, înaintea împăratului Adrian cu faţa luminoasă, cu ochii veseli şi cu inima 
plină de bărbăție aţi stat. lar împăratul, cinstitele şi neînfricatele voastre feţe 
privind şi înţelepciunea Sofiei văzând, judecata sa pentru altă vreme a amânat-o şi 
la o femeie nobilă v-a trimis, iar la ea trei zile aţi stat şi maica voastră prea înţe- 
leaptă cuvintele cele de Dumnezeu insuflate zi şi noapte v-a învăţat. Pentru 
aceasta, fericindu-vă, unele ca acestea vă cântăm: 

Bucuraţi-vă, cele trei mieluşele neîntinate ale lui Hristos, ce cununile virtuţilor le- 
aţi dobândit; 

Bucuraţi-vă, cele trei surori pline de virtuţi, ce credinţă tare, nădejde neîndoielnică 
şi dragoste nefățarnică către Domnul Dumnezeu aţi arătat; 

Bucuraţi-vă, cele ce frumuseţea şi tinereţea voastră nu le-aţi cruțat, de dragul Celui 
ce cu bunătatea este mai frumos decât fiii oamenilor; 

Bucură-te, Sofia, ceea ce pe copilele tale cele iubite la nevoinţa mucenicească 
pentru Hristos le-ai îndemnat, 

Bucură-te, Pistis, ceea ce prin chinul pentru Hristos credinţa ta o ai mărturisit; 
Bucură-te, ceea ce pe surorile tale prin credinţă puternică le-ai ridicat; 

Bucură-te, Elpis, ceea ce nădejde tare în Hristos ţi-ai pus; 

Bucură-te, ceea ce pe surorile tale cu nădejde neslăbită le-ai întărit; 

Bucură-te, Agapis, ceea ce prin chinurile pentru Hristos dragostea ta lucrătoare o ai 
arătat; 

Bucură-te, ceea ce pe surorile tale cu focul dragostei le-ai îngrădit; 

Bucură-te, Sofia, ceea ce pe dulcile tale copile slava şi bogăţia şi toată dulceaţa 
acestei lumi stricăcioase a le dispreţui le-ai îndemnat; 

Bucură-te, ceea ce pe bunele tale fiice până la sânge pentru Domnul a sta şi pentru 
EI a muri cu sârguinţă le-ai învăţat; 

Bucuraţi-vă, Pistis, Elpis şi Agapis, împreună cu Sofia, maica voastră cea prea 
înţeleaptă. 


Condac 3 


Cu puterea dumnezeiască adumbrite aţi fost, muceniţelor, căci virtuțile numelor 
voastre cu fapta în nevoinţele cele muceniceşti le-aţi arătat, lui Dumnezeu cân- 
tând: Aliluia. 


Icos 3 

Având în ele sfintele muceniţe stâlpul credinţei, aripile nădejdii şi focul Agapisi şi 
cu plăcere cuvintele maicii lor ascultând, una pe alta în îndelungă răbdare se 
întăreau şi cu bucurie mergeau, cinstita mucenicie pentru Hristos dorind. Lui, ca 
Dumnezeului nostru, închinându-ne, cu aceste laude pe voi vă cinstim: 
Bucuraţi-vă, cele ce pentru viața veşnică de pierderea acestei vieți vremelnice nici 
un pic nu v-aţi întristat; 

Bucuraţi-vă, cele ce pentru cinstirea lui Hristos trupurile la chinuri le-aţi dat; 
Bucuraţi-vă, căci cele trei vase mult preţioase ale credinţei, nădejdii şi dragostei în 
dar lui Dumnezeu 1 le-aţi adus; 

Bucură-te, Sofia, căci din dragoste pentru fiicele tale cu toată inima Împărăţia lui 
Dumnezeu ele să o moştenească ţi-ai dorit; 

Bucură-te, Pistis, ceea ce sufletele noastre cu credinţa le luminezi; 

Bucură-te, ceea ce la adăpostul cel liniştit ne ridici; 

Bucură-te, Elpis, ceea ce inimile noastre cu dulceaţa nădejdii le viezi; 

Bucură-te, ceea ce din vâltoarea deznădejdii ne scoţi; 

Bucură-te, Agapis, ceea ce suferinţele şi necazurile noastre în bucurie le prefaci; 
Bucură-te, ceea ce inimile noastre împietrite la înduioşare le duci; 

Bucură-te, Sofia, ceea ce cu înţelepciune spre cele bune ne povăţuieşti; 

Bucură-te, ceea ce ochiul cel întunecat al sufletelor noastre îl luminezi; 
Bucuraţi-vă, Pistis, Elpis şi Agapis, împreună cu Sofia, maica voastră cea prea 
înțeleaptă. 


Condac 4 
Furtuna mâniei tiranmilor asupra ta, Sfântă Pistis, s-a năpustit, însă nu te-a clătinat: 
căci cine poate urni din loc credinţa ta nebiruită, ca un diamant puternic ce îţi este, 


căci pe cei credincioşi împreună cu tine i-ai învăţat a-l cânta lui Dumnezeu: 
Aliluia. 


Icos 4 

Auzindu-le înţeleapta maică pe fucele sale înaintea împăratului pe Hristos fără 
frică mărturisind şi spunând că numai pe EI Îl doresc, pentru dulcele Iisus Hristos 
chinuri amare gata fiind a suferi şi a răbda, foarte s-a bucurat şi pe Dumnezeu L-a 
rugat în apropiatele chinuri să le întărească. lar noi, această dorinţă lăudând, primei 
fiice a înţeleptei maici unele ca acestea îi cântăm: 


Bucură-te, Pistis, ceea ce cumplitele bătăi pentru dulcele Iisus cu bucurie le-ai 
primit; 

Bucură-te, ceea ce sânii tăi cei tăiaţi, ca pe doi crini curaţi, jertfă înaintea 
Domnului 1-ai adus; 

Bucură-te, căci din rănile tale în loc de sânge, lapte a curs; 

Bucură-te, căci pe fier încins pusă ai fost; 

Bucură-te, căci în apă clocotită aruncată fiind, nici un pic nu te-ai fript, nici nu te- 
al vătămat; 

Bucură-te, ceea ce patimile noastre cu răcoare cerească le potoleşti; 

Bucură-te, ceea ce focul chinurilor noastre în timpul bolilor îl stingă; 

Bucură-te, ceea ce cu semnul credinţei în mijlocul năpastelor ne însemni; 
Bucură-te, ceea ce cu scutul credinţei în lupta cu vrăjmaşul ne ocroteşti; 

Bucură-te, căci cinstitul tău cap pentru Capul Biserici, Hristos Dumnezeu, sub 
sabie cu bucurie l-ai plecat; 

Bucură-te, căci prin vărsarea sângelui tău vrednică de Mirele cel Nemuritor te-ai 
arătat; 

Bucură-te, ceea ce pe tărâmul dorit ai ajuns şi pe Domnul Mântuitorul cel iubit L-ai 
văzut; 

Bucuraţi-vă, Pistis, Elpis şi Agapis, împreună cu Sofia, maica voastră cea prea 
înțeleaptă. 


Condac 5 

Cu stelele cele dumnezeieşti v-aţi asemănat, Pistis, Elpis şi Agapis, căci cu toată 
inima numai de viaţa cea veşnică v-aţi alipit şi la frumuseţea cea nespusă, lisus 
Hristos, degrabă aţi alergat, pentru El să muriţi şi cu dumnezeiasca Lui vedere să 
vă desfătaţi, cântându-I: Aliluia. 


Icos 5 

Văzând-o surorile cele biruitoare pe Sfânta Pistis cu bucurie pentru Hristos 
suferind, şi ele sufletele lor pentru EI a le pune au voit: iar împăratul, pe Sfânta 
Elpis a o ispiti a început şi, în acelaşi gând cu sora ei văzând-o fiind, la chinuri a 
trimis-o, nimic neizbutind. lar noi, pe Sfânta Elpis pentru această înțelepciune a ei 
fericind-o, o slăvim şi îi cântăm: 

Bucură-te, Elpis, ceea ce crunt bătută fiind, nădejdea cea prea luminoasă în 
Domnul nu ţi-ai pierdut; 

Bucură-te, ceea ce chinurile tale fără cârtire în tăcere le-ai răbdat; 

Bucură-te, ceea ce şi nouă răbdare puternică ne dăruieşti; 

Bucură-te, căci în cuptorul cel încins nearsă fiind, laudă lui Dumnezeu ai înălțat; 
Bucură-te, căci şi pe noi în suferinţe a-L lăuda pe Dumnezeu ne înveţi; 

Bucură-te, căci cu gheare de fier străpunsă ai fost, 


Bucură-te, căci pe noi, cei ce în necazuri ne aflăm, cu razele nădejdu ne lumi-nezi; 
Bucură-te, căci minunată şi bună mireasmă din rănile tale a ieşit; 

Bucură-te, ceea ce nădejdea neclintită în Domnul lisus neschimbată o ai păzit; 
Bucură-te, ceea ce deznădejdea şi neputinţa din inimile noastre le nimiceşti; 
Bucură-te, ceea ce tăierea sabiei pentru Hristos cu bucurie o ai primit; 

Bucură-te, căci nouă, celor copleşiţi de necazurile pământeşti, pacea veşnică ne-o 
descoperi; 

Bucuraţi-vă, Pistis, Elpis şi Agapis, împreună cu Sofia, maica voastră cea prea 
înțeleaptă. 


Condac 6 

Propovăduitorilor şi purtătorilor de Dumnezeu apostoli asemenea aţi fost, de 
Dumnezeu înţelepțitelor surori: căci prin virtuțile voastre tuturor credincioşilor le- 
aţi propovăduit credinţa, nădejdea şi dragostea către Domnul, Stăpânul tuturor, 
cântându-l: Aliluia. 


Icos 6 

Ca soarele ai strălucit, Sfântă Agapis, căci cine poate sta aşa pentru iubitul său 
Domn decât dragostea, precum este scris: că dragostea este mai tare ca moartea şi 
apa cea multă nu o poate stinge şi râurile nu o pot îneca. Te rugăm acum, Agapis 
sfântă, pe tine ceea ce cu flacără serafimică de iubire pentru Domnul arzi, înnoieşte 
inimile noastre cele împietrite şi uscate, aprinde în noi, cei ce în dragoste am 
sărăcit, lumina iubirii, ca pe Domnul şi pe tot aproapele nostru să începem a-i iubi, 
căci ţie, rugătoarei noastre, aceste cântări de laudă îţi aducem: 

Bucură-te, Agapis, căci apele cele multe ale farmecelor lumeşti dragostea ta pentru 
Hristos nu au stins-o; 

Bucură-te, căci toate dezmierdările şi darurile împăratului lepădând, sufletul tău 
pentru Domnul l-ai pus; 

Bucură-te, căci râurile necazurilor şi ale suferințelor dragostea ta nu au înecat-o; 
Bucură-te, ceea ce pentru Domnul lisus pe roată ai fost trasă, cu parul ai fost 
bătută, cu căngile ai fost străpunsă şi în cuptor încins ai fost aruncată; 

Bucură-te, căci în cumplitele tale chinuri de puterea lui Dumnezeu întărită a fost; 
Bucură-te, ceea ce prin sângele tău, pe care din dragoste pentru Nemuritorul tău 
Mire Hristos l-ai vărsat, în inimile noastre cele reci dragostea o aprinzi; 

Bucură-te, ceea ce limpede ne-ai arătat că pentru dragoste toate chinurile cu bu- 
curie sunt îndurate; 

Bucură-te, ceea ce ne-ai arătat că dragostea dumnezeiască la viaţa veşnică ne duce; 
Bucură-te, ceea ce însăţi te-ai încredinţat că dragostea dumnezeiască descoperirea 
nemuririi este; 

Bucură-te, că nici o tortură de dragostea lui Hristos nu te-a putut despărți; 


Bucură-te, ceea ce în chinuri ca apostolii ai binevestit, căci de dragostea lui 
Dumnezeu nu te desparte nici necazul, nici strâmtorarea, nici prigoana, nici foa- 
mea, nici goliciunea, nici nenorocirea, nici sabia; 

Bucură-te, căci pentru dragostea lui Hristos cu sabia capul ţi-a fost tăiat; 
Bucuraţi-vă, Pistis, Elpis şi Agapis, împreună cu Sofia, maica voastră cea prea 
înțeleaptă. 


Condac 7 

Voind sfintele fecioare mai repede de trup a se despărți şi cu Hristos a se uni, când 
la tăierea sabiei au mers, una pe alta şi toate trei pe mama lor, Sofia, îmbrăţişând-o, 
s-au sărutat, iubirea frățească pe noi învăţându-ne ca toţi împreună lui Dumnezeu 
să-l cântăm: Aliluia. 


Icos 7 

Minune nouă Domnul a arătat când fecioarelor celor atât de tinere, ce pentru măr- 
turisirea numelui Lui sufereau, ajutorul Său l-a trimis: căci cu credinţa, nădejdea şi 
dragostea întărite şi înălțate fiind, cu bucurie nevoinţele şi-au săvârşit. lar noi, în 
acelaşi gând şi acelaşi duh până la sfârşitul vieţii petrecând, pe voi vă rugăm buna 
înţelegere în săvârşirea faptelor bune să ne-o trimiteţi şi nouă, celor ce cu glas de 
înduioşare vă mărim: 

Bucuraţi-vă, Pistis, Elpis şi Agapis, cele ce numai pe calea chinurilor până la 
porțile cereşti aţi mers; 

Bucuraţi-vă, cele ce în cămara prea luminoasă a prea iubitului vostru Mire în glas 
de bucurie aţi intrat; 

Bucuraţi-vă, căci lisus Hristos rănile pe trupurile voastre ca stelele pe cer le-a 
luminat; 

Bucură-te, Sofia, ceea ce cu bucurie în chinuri pe copilele tale le-ai privit; 
Bucuraţi-vă, căci cu frumuseţea cerească, pe care ochiul nu a văzut-o, Domnul 
frumuseţea voastră, cea umbrită de chinuri, a împodobit-o; 

Bucuraţi-vă, cele ce cununile răsplăţii le-aţi primit; 

Bucuraţi-vă, cele trei stele, de Soarele dreptăţii luminate; 

Bucură-te, Sofia, ceea ce în mărturisirea plină de bărbăție a numelui lui Hristos de 
către fiicele tale mângâiere mare ai dobândit; 

Bucuraţi-vă, căci negura îndoielilor noastre o aţi împrăștiat; 

Bucuraţi-vă, căci pe noi, cei descurajaţi de suferinţele sufleteşti şi trupeşti, ne 
întăriţi; 

Bucuraţi-vă, căci cu frumuseţea iubirii inimile noastre le împodobiţi; 

Bucură-te, Sofia, tăria şi mângâierea celor istoviţi în necazuri şi nevoi; 
Bucuraţi-vă, Pistis, Elpis şi Agapis, împreună cu Sofia, maica voastră cea prea 
înțeleaptă. 


Condac 8 
Străin lucru şi neînțeles de noi, cei ce în plăcerile lumeşti ne afundăm, vedem, căci 
Sfânta Sofia, cumplitele şi amarele chinuri şi moartea copilelor sale iubite văzând, 


Nici un pic nu s-a întristat, ci foarte cu duhul s-a bucurat, cântând lui Dumnezeu: 
Aliluia. 


Icos 8 

Toată întru cele de sus Sfânta Sofia era când fiicele ei cu vorbe dulci şi cu în- 
demnuri înțelepte în chinuri se nevoiau. Căci, dacă din fire a fi înclinată spre 
lacrimi se cuvenea, din iubire pentru Hristos spre bucurie s-a plecat, căci tristeţea 
inimii şi durerea de maică pentru copile de iubirea lui Dumnezeu în ea au fost bi- 
ruite. Cu mare dragoste pe fiicele ei iubind, mai mult decât orice Împărăţia 
Cerurilor a dorit. Pentru aceasta, de înţelepciunea şi de marea ta iubire pentru fiice 
minunându-ne, te slăvim şi îţi cântăm: 

Bucură-te, Sofia, căci s-a veselit sufletul tău de fericitul sfârşit al fiicelor tale, ce cu 
îndrăzneală numele sfânt al Domnului l-au mărturisit; 

Bucură-te, căci prin încununarea mucenicească a copilelor tale cinste şi slavă ai 
primit; 

Bucură-te, căci de partea mucenicilor şi de împreună şederea cu fiicele tale în slava 
cerească a lui Hristos Dumnezeu te-ai învrednicit,; 

Bucură-te, căci cinstitele trupuri ale fiicelor tale cu lacrimi de bucurie le-ai 
îngropat; 

Bucură-te, căci trei zile la mormântul lor ai stat şi în somnul morţii în Domnul ai 
adormit; 

Bucură-te, căci, chiar de nu cu trupul, totuşi cu inima pentru Hristos ai suferit; 
Bucură-te, căci pe cele trei fiice pline de virtuţi, prin care credinţă, nădejde şi 
dragoste către Domnul ai arătat, în dar Preasfintei Treimi le-ai adus; 

Bucură-te, căci prin naştere de prunci te-ai mântuit; 

Bucură-te, maică minunată, vrednică de cinstită pomenire; 

Bucură-te, ceea ce, ca fiicele tale sângele lor pentru Hristos să-l verse, te-ai rugat; 
Bucură-te, ceea ce pe noi ne înţelepţeşti ca virtuțile credinţei, a nădejdii şi a dra- 
gostei neschimbate să le păzim; 

Bucură-te, ceea ce Treimii celei făcătoare de viaţă pentru noi te rogi; 

Bucuraţi-vă, Pistis, Elpis şi Agapis, împreună cu Sofia, maica voastră cea prea 
înțeleaptă. 


Condac 9 

Toţi Îngerii de suferințele voastre, sfintelor muceniţe, minunându-se şi biruinţa 
voastră asupra diavolului prăznuind, iar sufletele voastre la Ceruri însoţind, lui 
Hristos Dumnezeu cântare de laudă Îi cântă: Aliluia. 


Icos 9 

Ritorii cei mult-grăitori toate suferințele voastre pentru Hristos a le grăi nu pot, 
căci minunându-se de asemenea nevoinţe, la vârstă fragedă săvârşite, rămân muţi. 
Iar noi, pentru cinstitul vostru sfârşit pe Dumnezeu proslăvind, astfel vă mărim: 
Bucuraţi-vă, Pistis, Elpis şi Agapis, cele ce cântaţi laudă lui Dumnezeu, celui ce la 
Cer în chip ceresc v-a ridicat; 

Bucuraţi-vă, scut al credinţei, armură a nădejdii şi sfeşnic al dragostei; 

Bucuraţi-vă, cele ce cu vederea prea luminoasei feţe a lui Dumnezeu vă desfătaţi; 
Bucură-te, Sofia, ceea ce pe mamele bine credincioase la educarea înţeleaptă a 
copiilor lor le povăţuieşti; 

Bucuraţi-vă, cele ce pe noi ne învăţaţi pe Domnul să-L căutăm şi viu vor fi sufletele 
noastre; 

Bucuraţi-vă, rugătoare fierbinţi ale celor ce cu credinţă, nădejde şi dragoste aleargă 
la voi; 

Bucuraţi-vă, cele ce ne învăţaţi că toată dulceaţa şi farmecul lumii acesteia ca 
fumul pier, ca praful de vânt sunt risipite şi în cenuşă se prefac; 

Bucură-te, Sofia, ceea ce cu toată inima pe Domnul Dumnezeu L-ai iubit; 
Bucuraţi-vă, căci precum trei izvoare luminoase spre unicul Izvor al vieţii vă 
revărsaţi; 

Bucuraţi-vă, căci precum trei flori înmiresmate pe unica ramură bine roditoare 
înfloriţi; 

Bucuraţi-vă, căci precum trei oglinzi frumuseţea cea nemărginită a lui Dumnezeu 
în voi o oglindiți; 

Bucură-te, Sofia, căci precum un măslin, cele trei ramuri îngreuiate de roadele 
îmbelşugate ale darurilor lui Dumnezeu le-ai crescut; 

Bucuraţi-vă, Pistis, Elpis şi Agapis, împreună cu Sofia, maica voastră cea prea 
înţeleaptă. 


Condac 10 

Voind sfintele muceniţe sufletele lor a şi le mântui, din dragoste pentru Hristos 
dezmierdările împăratului şi bogăţiile acestei lumi pieritoare le-au disprețuit şi cu 
bucurie sfârşit mucenicesc pentru Hristos au primit, cântându-l: Aliluia. 


Icos 10 

Ziduri ale credinţei, nădejdii şi dragostei ne sunt sfintele muceniţe tuturor celor ce 
cu rugăciune fierbinte şi sârguincioasă la ele alergăm şi în dureri şi necazuri unele 
ca acestea le cântăm: 

Bucuraţi-vă, bune tămăduitoare ale rănilor păcatelor; 

Bucuraţi-vă, cele ce în întunericul tristeţii noastre cu lumina nădejdii ne luminaţi; 


Bucuraţi-vă, cele ce în mijlocul necazurilor şi al năpastelor pace minunată ne 
trimiteţi; 

Bucură-te, Sofia, căci nouă, celor ce în grele suferinţe suntem afundaţi, înţeleaptă 
purtare de grijă ne arăţi; 

Bucură-te, Pistis, ceea ce crucea mântuirii înaintea noastră o înalți; 

Bucură-te, ceea ce neputinţele noastre pentru rugăciunile către tine le tămăduieşti; 
Bucură-te, Elpis, ceea ce ancora izbăvirii ne-o dăruieşti,; 

Bucură-te, ceea ce întristarea inimilor noastre cu bunătate o alungi; 

Bucură-te, Agapis, ceea ce prin mijlocirea ta către Domnul în relele năpaste de 
moartea cea năprasnică ne aperi; 

Bucură-te, ceea ce puterilor noastre istovite vioiciunea le-o redai; 

Bucură-te, Sofia, rugătoare sârguincioasă către Dumnezeu pentru noi; 

Bucură-te, povăţuitoare înţeleaptă în faptele noastre bune; 

Bucuraţi-vă, Pistis, Elpis şi Agapis, împreună cu Sofia, maica voastră cea prea 
înțeleaptă. 


Condac 11 

Această cântare de laudă, chiar şi de mii de ori de v-am aduce-o, sfintelor muce- 
niţe, tot nu ar ajunge pentru proslăvirea virtuților şi nevoinţelor voastre: de aceea 
laudă lui Dumnezeu aducând pentru toate cele ce prin sfinţii Săi ni le arată, Lui Îi 
cântăm: Aliluia. 


Icos 11 

Ca nişte lumânări ce ard cu lumină cerească înaintea Domnului sunt Pistis, Elpis şi 
Agapis, împreună cu maica lor, Sofia şi la ele cădem, rugându-ne să ne lumineze 
pe noi, cei ce suntem întunecaţi de necazuri şi din adâncul inimilor strigăm: 
Bucuraţi-vă, cele ce veşmintele voastre în sânge de mieluşele pe pământ le-aţi 
albit; 

Bucuraţi-vă, mijlocitoarele noastre pentru viaţa cea veşnică; 

Bucuraţi-vă, întărire şi păzire a sufletelor ce în milosârdia lui Dumnezeu linişte 
caută; 

Bucură-te, Sofia, ceea ce înaintea deşertăciunilor lumeşti ne îngrădeşti; 

Bucură-te, Pistis, cădelniţă mult-preţioasă, ce prin tămâie laude lui Dumnezeu Îi 
înalţi; 

Bucură-te, ceea ce pe noi, păcătoşii, cu credinţa ne luminezi; 

Bucură-te, Elpis, mângâierea şi scăparea noastră în necazuri; 

Bucură-te, în durerile noastre vestitoare luminoasă a izbăvirii; 

Bucură-te, Agapis, ceea ce nerăutatea şi blândeţea în inimile noastre le reverşi; 
Bucură-te, tainică stea, ce din strâmtorile pământeşti spre cele de sus ne ridici; 
Bucură-te, Sofia, înţeleaptă şi prea cinstită călăuzitoare a copiilor; 


Bucură-te, orânduitoare a vieţuirii celei de Dumnezeu înţelepţite pentru cei ce se 
roagă ţie; 

Bucuraţi-vă, Pistis, Elpis şi Agapis, împreună cu Sofia, maica voastră cea prea 
înțeleaptă. 


Condac 12 

Cele ce harul lui Dumnezeu a-l primi v-aţi învrednicit, sfintelor muceniţe, rugați-L 
pentru noi pe Preacuratul Stăpân Hristos milostiv să fie către noi, păcătoşii, cei ce 
cu credinţă, nădejde şi dragoste, Domnului şi Mântuitorului nostru cu smerenie Îi 
cântăm: Aliluia. 


Icos 12 

Puternicele voastre nevoinţe, de credinţă, nădejde şi dragoste pătrunse, le cântăm, 
prea marile voastre suferințe le cinstim, minunata voastră răbdare o lăudăm, 
sfârşitul, ce pentru Hristos cu bucurie l-aţi îmbrăţişat, îl fericim, bărbăţia voastră 
cea nebiruită o mărim, Sfintelor muceniţe Pistis, Elpis şi Agapis şi înţeleaptă 
maică, Sofia şi, proslăvindu-vă, unele ca acestea vă cântăm: 

Bucuraţi-vă, cele ce precum trei fulgere de la răsărit şi până la apus prin virtuțile 
voastre aţi strălucit; 

Bucuraţi-vă, sevele credinţei, nădejdii şi dragostei, cele ce cu băutură dătătoare de 
viaţă sufletele noastre le adăpaţi; 

Bucuraţi-vă, cele trei căi luminoase, ce la tronul slavei Domnului ne duceţi; 
Bucură-te, Sofia, ceea ce pentru copilele tale de ceata sfinților eşti lăudată; 
Bucură-te, Pistis, floarea credinţei, ceea ce eşti mai albă decât zăpada; 

Bucură-te, desfătarea celor suferinzi; 

Bucură-te, Elpis, ridicarea inimilor celor asuprite; 

Bucură-te, ceea ce ca un izvor de vindecări purtător setea sufletelor celor întristate 
o potoleşti; 

Bucură-te, Agapis, cunună din pace, bucurie şi bunătate împletită; 

Bucură-te, fulgerare în minte a veşniciei; 

Bucură-te, Sofia, sceptru al tăriei, ce cu blândeţe şi cu înţelepciune pe copii îi pe- 
depseşti; 

Bucură-te, rază prea luminoasă a vederii lui Dumnezeu, ceea ce sufletele noastre le 
luminezi; 

Bucuraţi-vă, Pistis, Elpis şi Agapis, împreună cu Sofia, maica voastră cea prea 
înțeleaptă. 


Condac 13 (de 3 ori) 
O, Sfintelor şi vrednicelor de laudă muceniţe: Pistis, Elpis şi Agapis şi înţeleaptă 
maică, Sofia, primiţi acum această puţină rugăciune a noastră şi de toate neon- 


rocirile, bolile şi necazurile cu rugăciunile voastre ne izbăviţi ca pe nemuritorul 
Domn lisus în Împărăția Cerurilor să ne învrednicim a-L vedea şi împreună cu voi 
a-l cânta: Aliluia. 


Apoi: 


Icos 1 

Îngerii în Ceruri se bucură vieţuirea voastră cea plină de virtuţi văzând, căci în 
citirea dumnezeieştilor Scripturi, în osteneli, post, rugăciune şi milostenie o aţi 
petrecut, de mama voastră fără încetare învăţate fiind, modele vii ale celor trei 
virtuţi teologice arătându-vă, căci cu numele lor numite aţi fost. lar noi, de această 
înţelepciune a mamei voastre şi de cuminţenia voastră desăvârşită mişcaţi fiind, cu 
evlavie vă grăim: 

Bucuraţi-vă, surori cu acelaşi duh, după cele trei virtuţi numite; 

Bucuraţi-vă, căci în ascultare de mama voastră cea de Dumnezeu înţelepțită pe 
treptele desăvârşirii aţi urcat; 

Bucuraţi-vă, căci precum trei mlădiţe ale Raiului, în Roma cea rău credincioasă aţi 
crescut; 

Bucură-te, Sofia, ceea ce fiicelor tale numele virtuţilor le-ai dat şi în veşnicie a le 
împlini le-ai învăţat; 

Bucură-te, Pistis, ceea ce prin credinţă pe cele nevăzute, ca pe unele văzute, a le 
vedea ne ajuţi; 

Bucură-te, ceea ce în nestricăciune te-ai îmbrăcat; 

Bucură-te, Elpis, ceea ce cu credinţă suferinţele noastre în vâltoarea neca- 
zurilor le micşorezi şi pe cele de sus cu dreapta ta ni le arăţi; 

Bucură-te, ceea ce Împărăţia Cerurilor ai moştenit; 

Bucură-te, Agapis, ceea ce cu dragostea dumnezeiască fericirea vieţii veşnice ne- 
o descoperi; 

Bucură-te, ceea ce cu harul Duhului Sfânt te-ai umbrit; 

Bucură-te, Sofia, căci numele tău înseamnă înţelepciune şi cu înţelepciune pe 
fiicele tale le-ai crescut; 

Bucură-te, ceea ce în virtuțile credinţei, nădejdii şi dragostei pe noi ne întăreşti; 
Bucuraţi-vă, Pistis, Elpis şi Agapis, împreună cu Sofia, maica voastră cea prea 
înţeleaptă. 


Condac 1 

Roabelor celor alese ale Domnului Celui Atotţiitor: Pistis, Elpis şi Agapis şi maicii 
voastre celei înțelepte, Sofia, cântare de laudă cu înduioşare vă aducem. lar voi, 
îndrăzneală către Hristos Dumnezeu având, rugaţi-vă pentru noi de păcate şi 


necazuri să ne izbăvim şi cu mulţumire vouă să vă cântăm: Bucurați-vă, Pistis, 
Elpis şi Agapis, împreună cu Sofia, maica voastră cea prea înţeleaptă. 


Rugăciune 


Voia 


O, Sfintelor şi vrednicelor de laudă muceniţe, Pistis, Elpis şi Agapis şi înţeleaptă 
maică a curajoaselor fiice, Sofia, la voi cu rugăciune sârguincioasă acum venim; 
căci ce poate mijloci mai mult înaintea Domnului pentru noi dacă nu credinţa, 
nădejdea şi dragostea, aceste trei virtuţi de temelie, cu ale căror nume fiind numite, 
prin voi înşivă le-aţi arătat! 


Rugaţi-L pe Domnul în necazuri şi în năpaste cu harul Lui cel nespus să ne aco- 
pere, să ne izbăvească şi să ne păzească, căci Bun şi lubitor de oameni este. 


Slava Lui, ca un soare neapus, acum în lumină dumnezeiască văzând-o, în ajutorul 
smeritelor noastre rugăciuni degrab veniți ca Domnul Dumnezeu păcatele şi 
fărădelegile noastre să le ierte şi pe noi, păcătoşii şi nevrednicii de darurile Lui, să 
ne miluiască. 


Rugaţi-vă, dar, pentru noi, sfintelor muceniţe, Domnului nostru lisus Hristos, că- 
ruia slavă Ii aducem împreună şi Tatălui Său celui fără de început şi Preasfântului 
şi Bunului şi de Viaţă Făcătorului Său Duh, acum şi pururea şi în vecii vecilor. 
Amin. 


2 5 e 


Pe timpul împărăției lui Adrian (117-138), împăratul rău-credincios al romanilor, 
era în Roma o văduvă de neam italian, anume Sofia, al cărei nume se tâlcuieşte 
“înțelepciune”. Aceasta, după numele său, petrecea viaţa în credinţă creştinească, 
cu înţelepciune; o astfel de înţelepciune o laudă apostolul Iacov zicând: ”Înţe- 
lepciunea cea de sus întâi era curată, apoi paşnică, blândă, bine plăcută, plină 
de milă şi de roade bune” (3,17). 


Această înţeleaptă Sofia, când trăia în însoţire legiuită, a născut trei fiice, cărora 
le-a pus numele celor trei virtuţi evanghelice: pe cea dintâi a numit-o Pistis 
(Credinţa), pe a doua Elpis (Nădejdea), pe a treia Agapi (Dragostea). 


Că ce altceva avea să nască înţelepciunea cea creştinească, dacă nu bunătăţile cele 
plăcute lui Dumnezeu? Dar, după naşterea acestor trei fiice a rămas văduvă în 
curând şi viețuia cu dreaptă credinţă, plăcând lui Dumnezeu, îndeletnicindu-se 
cu rugăciunea, cu postul şi cu milostenia înconjurată de cele trei fiice ale sale. 


Pe acestea le creştea într-o astfel de învăţătură, pe care ar fi putut să le-o dea numai 
o mamă aşa înţeleaptă, că purtând numele bunătăţilor celor mari evangheliști, nu 
trebuia mai mult decât să le deprindă pe fiecare din ele cu practica virtuţii al cărei 
nume îl purta, ceea ce s-a şi făcut. Crescând ele cu anii, creşteau într-însele şi 
bunătăţile; şi au învăţat bine cărţile proorocilor şi ale apostolilor, s-au deprins la 
cuvintele învățăturilor şi se nevoiau la citire, la rugăciune şi la osteneli casnice, 
supunându-se sfintei, de Dumnezeu înţelepţitei lor mame, sporind şi înaintând de la 
o faptă bună la alta şi mai bună şi se suiau din ce în ce mai sus pe treptele scării 
morale. 


Atunci, toţi şi-au întors ochii spre dânsele pentru frumuseţile lor cele prea mari şi 
pentru acea bună înţelegere desăvârşită, că străbătuse vestea prin tot Imperiul 
Roman de frumuseţea lor ceea ce covârşea, izvorând din înţelepciune. Auzind 
despre aceasta, Antioh eparhul dorea să le vadă pe ele şi văzându-le, s-a înştiințat 
că sunt creştine, pentru că nu-şi tăinuiau credinţa lor cea în Hristos şi nu se îndoiau 
în nădejdea lor cea spre Hristos şi nici nu-şi împuţinau dragostea lor cea spre 
Hristos, ba încă mai luminos măreau înaintea tuturor pe Hristos, iar de idolii cei de 
Dumnezeu urâţi se îngreţoşau. 


Acestea toate le-a spus Antioh împăratului Aelus Adrian, iar el îndată a trimis 
slugile ca să le cheme pe ele la sine. Deci, mergând slugile la casa Sofiei, au aflat 


pe maică îndeletnicindu-se cu învăţătura fiicelor sale şi o chemară pe ea cu fiicele 
la împărat. 


Iar ele, cunoscând pricina chemării lor, toate se aşezară la rugăciune, zicând: 


Şi după rugăciune, închinându-se lui Dumnezeu, au ieşit toate patru, maica cu 
fiicele, luându-se de mâini ca o cunună împletită. Şi mergeau, căutând adeseori 
spre cer, cu suspinuri şi cu rugăciunea în taină, încredinţându-se la ajutorul Celuia 
ce a poruncit "să nu ne temem de cei ce ucid trupul, iar sufletul nu pot să-l 
ucidă”. 


Apoi, ajungând la palatele împărăteşti, s-au însemnat cu semnul crucii zicând: 


Și au stat înaintea împăratului celui ce şedea pe scaun în mândria sa, pe care 
văzându-l, i-au dat cinstea cea cuviincioasă. Şi şedeau ca şi cum erau chemate la 
un ospăț; au venit cu bucurie pentru Domnul lor la cercetare, fără nici o temere, cu 
feţele luminoase, cu inimi îmbărbătate şi cu ochii veseli privind spre toţi. 


Văzând împăratul feţele lor cinstite, luminate şi neînfricoşate, a întrebat pe maică 
de neam, de nume şi de credinţă. 


lar ea, înţeleaptă fiind, cu pricepere răspundea, încât toţi cei ce auzeau se mirau de 
o înţelepciune ca aceea a ei. Pomenind puţin de neamul şi de numele său a început 
a grăi pentru Acela pe "al cărui neam cine-l va spune" se va mântui şi la al cărui 
nume toţi sunt datori să se închine. Şi mărturisea credinţa sa cea în lisus Hristos, 
Fiul lui Dumnezeu şi roabă se numea Aceluia şi în numele Lui se lăuda. 


Incă a spus că şi pe fiicele sale lui Hristos le-a logodit, că curăța lor neîntinată să o 
păzească nestricăciosul Mire, Fiului lui Dumnezeu. 


Văzând împăratul pe această femeie înţeleaptă şi nevrând atunci ca să zăbovească 
cu dânsa la vorbă multă şi să facă judecată, a amânat-o pe altă dată, iar acum, 


deocamdată, le trimise pe câteşipatru la o femeie de neam bun, anume Palladia, 
încredințându-i-le ca să le păzească şi a treia zi să le aducă pe ele la judecată. 


Atunci maica, petrecând în casa Palladiei şi având vreme de ajuns pentru învăţătura 
fiicelor sale, le încuraja pe ele ziua şi noaptea şi învăţându-le cu cuvinte de 
Dumnezeu insuflate, le zicea: YFiicele mele iubite! Acum este vremea nevoinţei 
voastre, acum a sosit ziua ca Să vă faceţi mirese Mirelui vostru Celui fără de 
moarte, ca după numele vostru să vă arătaţi către dânsul credinţa voastră cea 
tare, nădejdea cea neîndoită şi dragostea cea nefăţarnică, care niciodată nu 
cade! Acum a venit ceasul veseliei voastre, ca să vă încununaţi prin cununa 
mucenicească cu prea iubit Mirele vostru şi cu dânsul în cămara Lui prea 
luminoasă Să intraţi, în glas de bucurie. 


Fiicele mele, să nu vă cruţaţi trupurile voastre cele tinere pentru cinstea lui 
Hristos, să nu jeliţi floarea tinereţelor voastre celor frumoase, pentru cel mai 
frumos ca podoaba şi decât fiii omeneşti, nici să vă mâhniţi de lipsirea vieţii 
acesteia vremelnice, pentru viaţa cea veşnică. Pentru că nepreţuitul vostru Mire 
ceresc, lisus Hristos, este sănătate veşnică, frumuseţe negrăită şi viaţă fără de 
moarte. Și când trupurile voastre pentru dânsul vor fi chinuite spre moarte, el le 
va îmbrăca pe ele în nestricăciune şi rănile de pe trupurile voastre le va lumina 
ca stelele cerului. Când frumuseţile voastre vor fi luate prin chinurile îndurate 
pentru Dânsul, El vă va înfrumuseţa pe voi cu cereasca frumuseţe pe care ochiul 
n-a văzut-o. 


Iar când vremelnica voastră viaţă o veţi pierde, punându-vă Sufletele voastre 
pentru Domnul vostru, apoi El viaţa cea fără de sfârşit vă va dărui vouă, în care 
vă va mări pe voi în veci înaintea Tatălui său cel ceresc şi înaintea sfinţilor Lui 
îngeri şi de toate cereştile duhuri vă veţi numi mirese şi mărturisitoare ale lui 
Hristos; pe voi vă vor lăuda toţi cuvioşii, de voi se vor veseli înţeleptele fecioare 
şi vă vor primi în ceata lor. 


Dulcele mele fiice! Să nu vă mlădiaţi a fi amăgite de înşelăciunile vrăjmaşului, 
pentru că, precum mi Se pare, mult vrea să vă îmbuneze pe voi împăratul şi să vă 
făgăduiască mari daruri şi să vă pună înainte mărire, bogății, cinste şi toată 
frumuseţea şi dulceaţa lumii acesteia stricăcioase şi deşarte. Să nu iubiţi nimic 
dintr-acestea, că toate se sting ca fumul, ca praful de vânt se spulberă, ca floarea 
şi ca verdeaţa ierbii se veştejesc şi în ţărină se sălăşluiesc. 


Nici să vă înfricoşaţi când veţi vedea cumplitele chinuri, pentru că puţin 
pătimind şi pe vrăjmaşul biruindu-l, în veci veţi dănţui. Şi cred Dumnezeului 


meu lisus Hristos că nu vă va lăsa pe voi, cele ce pentru Dânsul pătimiţi, Cel ce 
a zis: "De va şi uita femeia pe fiii pântecelui său, dar Eu nu vă voi uita pe voi”. 


Ci nedepărtat va fi de voi întru toate chinurile voastre, privind nevoinţele 
voastre, în slăbiciunea voastră şi împletindu-vă cununa răsplătirii voastre. 


O, fiicele mele cele bune! Gândiţi-vă la durerile mele pe care le-am avut la 
naşterea voastră. Aduceţi-vă aminte de ostenelile mele pe care în vremea 
prunciei le-am suferit la creşterea voastră. Aduceţi-vă aminte şi de bunătăţile 
mele, cu câtă dragoste v-am învăţat pe voi frica de Dumnezeu şi să mângâiaţi 
bătrâneţele mamei voastre prin acea Statornică şi bărbătească mărturisire a 
voastră a lui Hristos. 


Pentru că aceasta îmi va fi mie veselie, bucurie, cinste şi laudă între toți 
credincioşii, când mă voi învrednici să mă numesc mamă de muceniţe, când vă 
voi vedea pe voi că viteze răbdaţi pentru Hristos şi mărturisind cu îndrăzneală 
numele cel sfânt al Lui, pentru dânsul muriţi. Atunci se va mări sufletul meu şi 
bucurându-se duhul meu, se vor întări bătrâneţele mele. Atunci îmi veţi fi mie 
adevărate fiice când, învăţăturile mamei voastre ascultându-le, veţi suferi pentru 
Domnul nostru până la sânge şi veţi muri pentru dânsul cu osârdie”. 


O învăţătură ca aceasta a mamei lor ascultând-o fiicele cu umilinţă, li se înfierbântă 
inima şi se bucurau cu sufletul, aşteptând vremea muceniciei ca ceasul cel de 
nuntă. Pentru că ramuri fiind ale rădăcinii celei sfinte, cu tot sufletul doreau acelea 
aceasta, la care le povăţuia pe ele înţeleapta lor mamă, Sofia. Şi pecetluindu-se 
cuvintele ei în inimile lor, se împodobeau, ca la o cămară, la nevoinţa 
mucenicească şi îngrădindu-se cu credinţă, se întăreau cu nădejde, aprinzând într- 
însele focul dragostei către Domnul. Şi una pe alta încurajându-se, făgăduiau 
mamei lor ca toate cuvintele ei cele folositoare de suflet să le pună la lucru, cu 
ajutorul lui Hristos. 


Sosind a treia zi, au fost duse la judecată înaintea păgânului împărat. lar el, 
socotind că fecioarele fiind tinere, vor asculta lesne cuvintele lui cele înşelătoare, a 
început a grăi către dânsele aşa: “Eu, fiicelor, văzând frumusețea voastră şi cruțând 
tinereţele voastre, vă învăţ pe voi părinteşte să vă închinaţi zeilor celor ce 
stăpânesc lumea. Și de mă veţi asculta pe mine şi de veţi îndeplini această 
poruncă, apoi fiice ale mele vă voi numi pe voi, voi chema eparhii şi ighemonii şi 
pe toți sfetnicii mei şi înaintea lor vă voi face pe voi fiice ale mele şi de către toţi 
veți fi cinstite şi lăudate. lar de nu mă veţi asculta şi de nu vă veți supune poruncii 
mele, apoi în multe rele veţi cădea şi veţi duce în primejdie bătrâneţele mamei 


voastre şi voi înşivă veţi pieri în acea vreme, în care ați putea să vă veseliţi, 
petrecând în desfătări, în bunătăţi şi în bucuriile lumii acesteia. Că eu vă voi 
pierde pe voi cu rău şi mădularele voastre, sfărâmându-le, le voi arunca spre 
mâncare câinilor şi veţi fi defăimate de toţi. Drept aceea, ascultaţi-mă pe mine, ca 
să vă fie vouă bine, că vă iubesc pe voi şi n-aş vrea ca să vă pierd frumuseţea 
voastră şi să vă lipsesc pe voi de viaţa aceasta, ci fiice ale mele vreau să vă am pe 


Auzind împăratul un răspuns ca acesta, a întrebat pe mama, Sofia, de numele şi de 


anii lor, iar ea a zis: 


Și se miră împăratul de acea vitejie a sufletului ce în puţini ani agonisiseră şi de 
răspunsul dat cu pricepere şi îndrăzneală. Apoi, a început pe câte una, pe rând, a le 
sili la păgânătatea sa. 


Întâi, pe cea mai mare soră, Pistis, o silea zicându-i: "Jertfeşte marii zeițe 
Artemida!" lar ea n-a vrut. Atunci a poruncit împăratul să o dezbrace pe ea şi să o 
bată tare. lar chinuitorii bătând-o fără de milă, îi ziceau: "Jertfeşte marii zeițe 
Artemida!". 

Dar ea răbda ca şi cum nici n-ar fi fost trupul ei. Iar chinuitorii, nesporind nimic cu 
bătaia, i-au tăiat fragedul ei piept şi în loc de sânge a curs lapte din răni şi toţi cei 
ce priveau la chinuirea ei se mirau de răbdarea şi de minunea aceasta, cum curgea 
din răni lapte, iar nu sânge. 


Şi clătinând cu capetele, osândeau în taină nerozia şi răutatea împăratului, zicând: 
"Ce a greşit această frumoasă fecioară de pătimeşte aşa! O, vai de nebunia 
împăratului şi de cruzimea lui cea de fiară, care mănâncă fără de omenie nu numai 
pe oamenii cei bătrâni, dar şi pe copiii cei tineri!”. 


După aceasta, chinuitorii aduseră un grătar de fier şi-l puseră pe un foc mare şi 
grătarul s-a înroşit îndată ca un cărbune aprins, încât scăpăra scântei; pe acela o 


puseră pe Sfânta fecioară Pistis care, după ce a stat două ceasuri pe el şi rugându-se 
către Domnul său, nu s-a ars deloc, aşa încât toţi se mirau. 


O aruncară apoi într-o căldare care stă pe foc plină de smoală amestecată cu 
untdelemn şi foarte fiartă şi nici acolo nu s-a vătămat, ci ca în apă rece şezând, 
cânta lui Dumnezeu. 


Iar prigonitorul, neştiind ce să mai facă cu dânsa ca să o poată abate de la credinţa 
în Hristos, a hotărât asupra ei judecată de sabie de care auzind Sfânta Pistis s-a 
umplut de bucurie şi a zis către mama sa: | | 


PETER zicându-le a Sa pe mama sa, CEE ŞI 
cu surorile, îles ăn se s-au sărutat şi a plecat să se pună sub sabie. 


lar mama nu s-a mâhnit pentru fiica sa, căci atât mâhnirea inimii, cât şi durerea 
maicii cea pentru fii a fost biruită într-însa de dragostea cea către Dumnezeu. Şi 
numai de aceea oftă şi se îngrijea ca nu cumva vreuna din fiicele sale, 
înfricoşându-se de muncă, să se lepede de Domnul tuturor şi zicea către Pistis: 


ŞI tăiară cinstitul cap al Sfintei Pistis. lar mama a luat mult pătimitorul ei trup şi 
sărutându-l pe el, se bucură şi slăvea pe Hristos Dumnezeu, Cel ce a primit pe fiica 
ei Pistis în cămara cea cerească. 


lar păgânul împărat a adus de faţă pe cealaltă soră, pe Sfânta fecioară Elpida şi a 
zis către dânsa: "Fiică bună, rogu-mă ţie, ascultă sfatul meu, că te sfătuiesc ca un 
tată, iubindu-te pe tine: închină-te Artemidei celei mari. Ai văzut muncile cele ale 
surorii tale celei mari şi ai privit la moartea ei cea amară; deci, să nu vrei şi tu să 
pătimeşti la fel. Să mă crezi pe mine fiică, că îmi este jale de tinereţile tale şi aş 
dori să te am pe tine fiică, de te-ai supune poruncii mele”. 


Iar Sfânta Elpida a răspuns: 


Auzind împăratul un răspuns ca acesta a dat-o pe ea la chinuri şi dezbrăcând-o pe 
ea slujitorii ca şi pe Pistis, au bătut-o fără milă, mult, încât s-au ostenit bătând-o. 


lar ea tăcea ca şi cum n-ar fi simţit durerile, fără numai privea spre fericita maica 
sa Sofia, care sta tot acolo şi cu vitejie spre pătimirea fiicei sale privind, cu tărie 
ruga pe Dumnezeu ca să dea fiicei sale răbdare multă. 


Apoi, după porunca împăratului celui fără de lege, o aruncară în foc, în care, ca şi 
cei trei tineri, nearsă fiind, lăuda pe Dumnezeu. 


După aceasta o spânzurară şi cu unghii de fier au strujit-o. lar căzându-i carnea şi 
sângele curgând ca pârâul din ranele ei ieşea oarecare minunată bună mirosire şi 
zâmbea cu faţa luminoasă şi cu darul Sfântului Duh strălucind şi batjocorind pe 
chinuitor că pe o copiliţă mică cum e ea nu putea să o biruiască, zicea: __ 


Cu aceste cuvinte întărâtându-se mai mult chinuitorul, a poruncit să gătească o 
căldare plină cu smoală amestecată cu seu şi dedesubt să-i dea foc, ca în căldura 
cea fiartă să o arunce pe Sfântă; fierbând căldarea, când era să arunce pe sfânta 


într-însa, îndată căldarea s-a topit ca ceara şi s-a vărsat smoala ce clocotea într-însa 
şi seul cel fierbinte şi au ars pe toţi cei ce stau împrejur, căci atâta putere făcătoare 
de minuni a lui Dumnezeu era întru Sfânta Elpida. 


Dar prigonitorul văzând toate acestea, n-a vrut să cunoască pe adevăratul 
Dumnezeu, pentru că inima lui a întunecat-o diavolescul întuneric şi rătăcirea 
pierzătoare şi se ruşina văzându-se batjocorit de o copiliță aşa mică. 


Apoi, nevrând ca să rabde mai mult ruşinea aceea, a osândit-o pe ea la tăiere. 


Fecioara, auzind de pie său, a iii cu bucurie la mama sa, zicând: "Eii 


lar mama, cuprinzând-o pe ea, o săruta, zicându-i: 


Apoi sărutându-se Elpida cu sora sa Agapi, care privea la sfârşitul ei, zise către 
dânsa: 


Apoi s-a apropiat de trupul cel mort, tăiat, al Sfintei Pistis, sora sa şi cuprinzându-l 
pe el cu dragoste, din fire spre lacrimi se pleca, iar din dragostea cea întru Hristos 
spre bucurie era îndemnată. După aceea şi-a plecat sfântul său cap sub sabie şi 
tăiară pe Sfânta Elpida. lar mama a primit trupul ei şi proslăvea pe Dumnezeu, 
bucurându-se de o vitejie ca aceasta a celor două fiice ale sale, vitejie la care şi pe a 
treia fiică o îndemna cu cuvinte dulci şi cu înțelepte sfaturi. 


Apoi, chemând prigonitorul pe a treia fecioară, Agapi, o îndemnă pe ea, ca şi pe 
cele două, ca să se depărteze de Cel răstignit şi să se închine Artemidei. Dar în 
zadar s-a ostenit înşelătorul pentru că cine avea să rabde mai mult pentru Domnul 
cel iubit al său, precum Agapi, care se tâlcuieşte "dragoste", de vreme ce este scris: 
"tare ca moartea este dragostea, apa cea multă nu poate să stingă pe dragoste şi 
chiar râurile nu o vor îneca pe ea''? Că n-au stins focul dragostei celei către 
Dumnezeu în această fecioară apele cele multe ale dulceţilor lumeşti şi nu o 
înecară pe ea râurile primejdiilor şi ale chinurilor, ba încă se dă pe faţă dragostea ei 
cea mare prin aceea că era gata în orice vreme să-şi pună sufletul pentru iubitul său 
lisus Hristos. Mai mare dragoste decât aceasta nimeni nu are, ca cineva să-şi pună 
sufletul pentru altcineva. 


Iar cunoscând prigonitorul că nu poate să sporească nimic cu înşelăciune, a început 
a o chinui pe ea, vrând ca în feluri de munci să despartă pe Agapi de dragostea lui 
Hristos. Ci Sfânta alcătuia cu buzele cuvintele Apostolului: "Cine mă va despărți 
de la dragostea lui Dumnezeu? Oare necazul sau strâmtoarea sau gonirea sau 
foamea Sau golătatea sau primejdia Sau sabia? În toate acestea biruiesc pentru 
cel ce m-a iubit pe mine” (Romani 8,35-37). 


Deci s-a început chinuirea ei aşa: a poruncit chinuitorul să o întindă pe ea la o roată 
şi cu toiege să o bată. Şi întinsă a fost Sfânta atât de mult, încât din trupul ei cel 
tânăr se desfăceau mădularele din încheieturile lor şi bătându-se, se roşea cu 
sângele ca o porfiră, iar pământul se adăpa din sângele ei ca din ploaie. 


Apoi arseră un cuptor foarte tare pe care, arătându-l Sfintei, chinuitorul zicea: "O, 
fecioară, numai atâta să zici: Mare este zeiţa Artemida! şi-ţi voi da drumul. lar de 
nu vei zice aceasta, îndată într-acel cuptor ars vei arde”. 


Iar Sfânta a zis: 


Și îndată prigonitorul mâniindu-se, a poruncit celor ce stau de faţă să o arunce în 
cuptor. 


lar ea, neaşteptând să o arunce cineva, singură s-a grăbit a intra şi umbla prin 
mijloc nearsă şi ca la un loc de răcoare dănţuia cântând şi binecuvântând pe 
Dumnezeu. lar din cuptor îndată a ieşit focul asupra necredincioşilor celor ce 
stăteau împrejurul cuptorului şi a ars pe unii prefăcându-i în cenuşă, iar pe alţii i-a 
pârlit şi chiar pe împăratul, ajungându-l, l-a vătămat, încât a fugit departe de 
cuptor. Deci, se vedeau în acel cuptor şi alte oarecare fiinţe foarte luminoase 
dănţuind cu dânsa şi se prea mărea numele lui Hristos, iar necuraţii se ruşinau. 


Apoi, stingându-se cuptorul, a ieşit Sfânta ca dintr-o cămară, mireasa cea frumoasă 
a lui Hristos, luminoasă şi sănătoasă. 


Prinzind-o  chinuitorii, după porunca împăratului, cu sfredele i-au găurit 
încheieturile, dar dumnezeiescul ajutor întărea pe Sfânta în muncile acelea, încât n- 
a murit. Pentru că cine ar fi putut răbda acestea? Oricine îndată ar fi murit. Însă 
iubitul ei Mire, lisus Hristos, o întărea pe ea ca şi necuraţii de mai mare ruşine să 
se umple, iar Sfintei mai multă răsplătire să 1 se înmulțească şi să se proslăvească 
puterea cea tare a lui Dumnezeu în vasul cel slab. 


Mai pe urmă, prigonitorul bolnăvindu-se de pârlirea aceea a focului, a poruncit să o 
taie pe Sfânta cu sabia. 


Iar ea, auzind de tăierea sa, se bucură şi zicea: 


Iar mama ei, Sfânta Sofia, neîncetat se ruga lui Dumnezeu pentru a treia fiică a 
sa ca să-i dea ei răbdare până la sfârşit şi zicea către dânsa: 


Și îndată o tăiară pe Sfânta Agapi cu sabia. 


The Martyrdom of Sts. Sophia, Faith, Hope and Love, the Martyrs 


Iar maica luând trupul ei, l-a pus într-o raclă frumoasă împreună cu trupurile 
Sfintelor Pistis şi Elpida şi a împodobit trupurile lor precum se cădea şi 
punându-le într-o căruţă, le-a dus din cetate ca la câteva stadii şi acolo cu cinste 
a îngropat pe fiicele sale, scăldate în lacrimi de bucurie, la un loc înalt. Apoi, 
însăşi ea, şezând lângă mormântul lor trei zile, se ruga lui Dumnezeu cu 
umilință şi a adormit cu somnul morţii în Domnul şi S-a îngropat de către 
credincioşi în acelaşi loc împreună cu fiicele cu care a avut parte de împărăţia 
cerească şi de încoronarea mucenicească, că deşi n-a suferit cu trupul, cu inima 
a pătimit mult pentru Hristos. 


Aşa de înţelepţeşte şi-a sfârşit Sofia alergarea sa aducând Sfintei Treimi în dar 
pe cele trei îmbunătăţite fiice ale sale: Pistis, Elpida şi Agapi! 


O, sfântă şi dreaptă Sofie! Care dintre femei s-a mântuit aşa prin naşterea de fii, 
precum tu, care ai născut nişte fiice ca acestea care Mântuitorului s-au făcut mirese 
şi pentru dânsul pătimind, cu dânsul acum împărăţesc şi se proslăvesc! 


Cu adevărat tu eşti mamă minunată şi vrednică de bună pomenire, că privind la 
cele cumplite şi amare chinuri şi la morțile fiicelor tale celor iubite, nimic nu te-a 
durut de dânsele ca pe o maică, ci cu atât mai mult te-ai bucurat de darul lui 
Dumnezeu, mângâindu-te şi singură le-ai învăţat pe ele şi le-ai rugat să nu-şi cruţe 
viaţa lor vremelnică, ci să-şi verse fără de cruţare sângele pentru Hristos Domnul, 
de a cărui prea luminată faţă acum, prin vedere, te veseleşti la cer, cu sfintele tale 
fiice! Înţelepţeşte-ne şi pe noi ca să aducem roadele virtuţilor credinţei, nădejdei şi 
dragostei şi să ne învrednicim ca înaintea preasfintei, neziditei şi de viaţă făcătoarei 
Treimi să stăm şi să o slăvim pe ea în vecii vecilor. Amin. 


(Vieţile Sfinţilor - Pătimirea Sfintelor muceniţe Pistis, Elpis şi Agapi, şi maica 
lor, Sofia) 

